**Svrha**

Ovu specifikaciju zahtjeva radimo da bi odmah u početku precizno definirali sve elemente aplikacije. Na temelju ove specifikacije će biti odrađen dizajn softvera te će također poslužiti kod procesa validacije i verifikacije.

Ova specifikacija će poslužiti isporučitelju za daljnji razvoj softvera i u komunikaciji s naručiteljem zbog obrade daljnjih zahtjeva.

**Opseg**

Aplikacija će se zvati „GymAdmin“. Aplikacija će omogućavati registraciju zaposlenika teretane, prijavu zaposlenika, prikaz profila i uređivanje korisničkih podataka istih. Nakon prijave, zaposlenik bi bio u mogućnosti kreirati novog klijenta teretane, vidjeti podatke o klijentima i pratiti njihov napredak kroz vrijeme, uređivati podatke, ažurirati status i obrisati klijenta. Zaposlenik će također moći dodati nove vrste članarina, pregledati postojeće vrste članarina te ih po potrebi i mijenjati, naravno, iste će moći i obrisati. Cilj aplikacije je olakšati vođenje teretane u svakodnevnim aktivnostima kao što je praćenje članova i evidencija njihovih članarina. Aplikacija će vlasniku teretane omogućiti lakši uvid u poslovanje i informacije koje će mu služiti kao temelj za poslovne odluke.

**Definicije, akronimi i kratice**

**Reference**

Struktura ove specifikacije temelji se na predlošku koji je opisan od strane IEEE Software Engineering Standard Committee, „IEEE Std 830-1998,IEEE Recommended Practice for Software Requirements Specifications“, October 20, 1998.

**Pregled**

U ostatku specifikacije TU JOŠ DODAJ

**OPIS APLIKACIJE**

Ovo poglavlje će nam dati pregled cijelog sustava. Sustav će biti objašnjen u svom kontekstu da pokažemo u kakvoj je interakciji s drugim sustavima i da opišemo osnove funkcionalnosti sustava. Također će biti opisane vrste sudionika koji će koristiti sustav i koje će im sve funkcionalnosti biti dostupne. Na kraju će biti predstavljena ograničenja, pretpostavke i zavisnosti sustava.

**Perspektiva proizvoda**

Naša aplikacija funkcionira samostalno i nije dio većeg sustava. Aplikacija je implementirana i biti će korištena isključivo preko desktop sučelja. Cijeli sustav je podatkovno orijentiran pa se zato temelji na komunikaciji s bazom podataka. + BLOK DIJAGRAM

**Funkcionalnosti proizvoda**

Registracija profila zaposlenika – Da bi djelatnik mogao koristiti aplikaciju prvo mora biti registriran u sustav od strane vlasnika. Vlasnik unosi osobne podatke zaposlenika, a zatim aplikacija generira korisničko ime i lozinku i iste sprema u bazu podataka.

Prijava zaposlenika – Kao što je ranije navedeno kod registracije, zaposlenik dobiva korisničko ime i lozinku koje koristi kod prijave. Kod prijave uneseni podaci se uspoređuju s onima u bazi podataka, ukoliko odgovaraju onda je prijava uspješna i korisnik je spreman koristiti aplikaciju.

Prikaz profila zaposlenika – Vlasnik dohvaća podatke o željenom zaposleniku iz baze podataka te se ti podaci prikazuju na sučelju.

Uređivanje korisničkih podataka zaposlenika – Vlasnik ažurira podatke o željenom zaposleniku te se isti mijenjaju i u bazi podataka.

Kreiranje novog klijenta – Zaposlenik unosi podatke o klijentu koji se učlanjuje u teretanu.

Prikaz podataka o klijentima – Prikaz svih članova teretane i prikaz podataka o pojedinom članu. Vide se njegovi osobni podaci, status članarine i osobni napredak.

Uređivanje podataka o klijentima – Zaposlenik nakon pregleda podataka o klijentu po potrebi može izmjenjivati iste.

Ažuriranje statusa klijenta – Zaposlenik na zahtjev klijenta produljuje ili mijenja vrstu članarine klijenta.

Brisanje klijenta – Zaposlenik na zahtjev klijenta, istog uklanja iz sustava.

Dodavanje vrste članarina – Zaposlenik dodaje novu vrstu članarine u sustav. Svaka vrsta članarine ima svoj naziv, opis, trajanje i cijenu.

Pregled vrsta članarina – Prikazuju se sve vrste članarina i detalji o istima.

Uređivanje podataka o članarini – Zaposlenik izmjenjuje podatke o pojedinoj članarini.

Brisanje vrsta članarina – Zaposlenik briše određenu članarinu iz sustava.

Karakteristike korisnika

Za korištenje aplkacije od korisnika se zahtjeva jedino osnovna informacijska pismenost.

Ograničenja

Aplikacija se mora moći koristiti na korisničkim desktop ili laptop računalima sa Windows 7, 8, 8.1, ili 10 operacijskim sustavima.

Prepostavke i zavisnosti

Pretpostavka je da će naručitelj od strane isporučitelja dobiti korisničko ime i lozinku za početak rada u sustavu.